stanford-oval/wikipedia huggingface dataset:
היסטוריה של מערך ההגנה האווירית
ביאורים

↑  שמו הבריטי של הבסיס שלימים יקרא צריפין.
↑  בכתב לועזי: Superfledermaus, מגרמנית: עטלף על.
↑  High Power Illuminator, מכ"ם נעילה בעל אונה צרה וארוכה, "אונת עיפרון".
אימון מקלעי נ"מ "לואיס" ליד חיפה, 20 ביולי 1941
צעדת לוחמי גדודי התותחנים של הבריגדה היהודית בתל אביב, 29 במרץ 1955
תותח 20 מ"מ בשימוש קרקעי, אום כתף, 1948
המטוס המצרי בחוף תל אביב, 15 במאי 1948
סמל העטלף הלבן על רקע שחור, שהיה בשימוש פיקוד הנ"מ, עת היה חלק מחיל התותחנים (1951–1971), עד להעברתו לחיל האוויר
טילי "הוק" על טריילר במצעד צה"ל בתל אביב ב-1965, טילי ההוק הגיעו לישראל רק 6 שבועות לפני המצעד
זחל"ם TCM 20mm בעל תותח נ"מ דו־קני
היספנו-סוויזה HS.404 (אנ')‏ 20 מ"מ, מהסוג שיוצר במהלך מלחמת ההתשה, מוצג במוזיאון חיל האוויר בבסיס חצרים
סמל מערך הנ"מ ומִפְקֶדֶת כוחות הנ"מ 516 (מכהנ"מ 516)
לאחר העברתם אל חיל האוויר
(1971–2011)
נגמ"ש MIM-72 צ'פרל
טנק מרכבה ישראלי וזלח"מ נ"מ (משמאל) במהלך קרב ג'זין, 8 ביוני 1982
פגיעת טיל סקאד בבית מגורים בתל אביב, 19 בינואר 1991
שיגור טילי פטריוט כנגד טילי סקאד עיראקיים, שדה דב, 12 בפברואר 1991
פגיעת קטיושה במרכז רפואי בני ציון בחיפה, 12 באוגוסט 2006, ביום האחרון למלחמה
פריסת סוללת כיפת ברזל הראשונה באשקלון, 10 באפריל 2011
טווחי שיגור רקטות מרצועת עזה
מפעל עולה באש בשדרות בעקבות פגיעת רקטה, 28 ביוני 2014
מפת שיגורים מרצועת עזה במהלך המבצע
הוראס ג'נקינס

| --- | --- |
אין תמונה חופשית
 לידה:  14 באוקטובר 1974 (בן 50) אליזבת, ארצות הברית 
 עמדה:  רכז
 גובה:  1.85 מטר
 מכללה:  מכללת יוניון קאונטי   מכללת ויליאם פטרסון
 דראפט:  לא נבחר, 2001
 קבוצות כשחקן
 2001 - 2002   2002 - 2003   2003 - 2004   2004 - 2005   2005 - 2006   2006 - 2007   2007   2007 - 2008   2008 - 2009:  אירוני נובארה   וירטוס רומא   א.א.ק. אתונה   דטרויט פיסטונס   הפועל ירושלים   אפס פילזן   הפועל ירושלים   פורטיטודו בולוניה   יובקזרטה באסקט
 
הוראס ג'נקינס (אנגלית: Horace Jenkins; נולד ב-14 באוקטובר 1974 בניו ג'רזי) הוא כדורסלן עבר אמריקאי, ששיחק בעמדת הרכז.
קריירה

ג'נקינס נולד וגדל בניו ג'רזי והחל את הקריירה בשנת 1986 כששיחק במדיה של יוניון קאונטי בליגת המכללות השלישית, לאחר שביסס את עצמו כשחקן קבוע נאלץ לעזוב את המכללה ולפרנס את משפחתו מכיוון שחברתו נכנסה להריון ובשנת 1994 פרש מכדורסל.
בשנת 1998, חזר לספסל הלימודים, שיחק במדיה של מכללת ויליאם פטרסון, הוביל אותה לגמר הפיינל פור של ליגת המכללות השלישית וסיים עם ממוצעים של 23.9 נקודות, 6.3 ריבאונדים ו-3.8 אסיסטים למשחק.
עם סיום לימודיו בשנת 2001, נרשם לדראפט ה-NBA, אך לא נבחר.
קבוצות מליגות המשנה מארצות הברית התעניינו בשירותיו והוא נבחר כבחירה ה-16 של קבוצת פלורידה סי דראגונס מליגת ה-USBL בדראפט של ליגה זו.
בעונת 2001/2002, חתם בקבוצת אירוני נובארה מהליגה האיטלקית.
בעונת 2002/2003, חתם בקבוצת וירטוס רומה ושיחק לצד אנתוני פארקר, ששיחק מאוחר יותר במכבי תל אביב.
בתחילת עונת 2003/2004, חזר לארצות הברית, התאמן עם דטרויט פיסטונס וסיים עם ממוצעים טובים במשחקי טרום העונה, אך לא זכה למקום בסגל לעונה הסדירה.
לאחר שלא זכה במקום בסגל דטרויט פיסטונס, עזב את ארצות הברית וחתם בקבוצת א.א.ק אתונה מליגת העל היוונית במדיה הרשים וסיים עם ממוצעים של 20 נקודות, 1.8 ריבאונדים ו-3.3 אסיסטים למשחק.
בעונת 2004/2005, חזר לארצות הברית וחתם בקבוצת דטרויט פיסטונס מליגת ה-NBA, היה ל"רוקי" המבוגר ביותר בליגה, שיחק כ-15 משחקים וסיים עם ממוצע של 2.8 נקודות למשחק.
בעונת 2005/2006, חתם בקבוצת הפועל ירושלים איתה הגיע לגמר גביע המדינה, לגמר ליגת העל  ולחצי גמר גביע יול"ב.
בעונת 2006/2007, חתם בקבוצת אפס פילזן מליגת העל הטורקית אך שוחרר לאחר כחצי שנה בעקבות סכסוך עם הצוות המקצועי, חזר לישראל וחתם בקבוצת הפועל ירושלים.
בעונת 2007/2008, חזר לקדנציה שלישית באיטליה וחתם בקבוצת פורטיטודו בולוניה.
בעונת 2008/2009, חתם בקבוצת יובקזרטה באסקט ובסיום העונה פרש ממשחק פעיל.
פרשות ציבוריות

בשנת 2007, נקשר שמו של השחקן ושל חבריו מרכוס האטן, רוג'ר מייסון ג'וניור ושחקן הפועל ירושלים דאז מריו אוסטין בפרשת התעללות מינית בנערה בת 19 עם צרכים מיוחדים, אך המשטרה והפרקליטות סגרו את תיק החקירה מחוסר אשמה.
תארים

זכייה בתחרות ההטבעות של ליגת המכללות (1): 2000/2001
מלך הסלים של גביע יול"ב (1): 2006/2007
הערות שוליים

↑  הכירו את הוראס ג'נקינס, הרכש החדש של הפועל ירושלים, באתר nrg
↑  הוראס ג'נקינס: זה היה גדול, משחקים כאלה זה עניין של לב - ספורט 5, באתר m.sport5.co.il
↑  ג'נקינס סגר בפילזן, באתר וואלה, 31 ביולי 2006
↑  Andrew George | The Express-Times, Horace Jenkins, Palmer Township resident and former NBA player, recalls going undrafted, lehighvalleylive, ‏2012-07-01 (באנגלית)
↑  הוראס ג'נקינס חוזר להפועל ירושלים, באתר ynet, 23 במרץ 2007
↑  תמר גולדמן, ‏הוראס ג'נקינס סיכם בהפועל ירושלים, באתר ONE‏, 23 במרץ 2007
↑  גיל סלומון, פרשת הצעירה והכדורסלנים: הוגש כתב תביעה אזרחית, באתר nrg‏, 3 במרץ 2006
רחוב הלוחמים (חולון)

|  מידע כללי |
| --- | --- |
 אורך:  1.6 ק"מ 
 מיקום
 מדינה:  ישראל ישראל
 עיר:  חולון
 שכונה:  תל גיבורים
 
 קואורדינטות:  32°02′07″N 34°46′06″E﻿ / ﻿32.035252638552°N 34.768211657628°E﻿ / 32.035252638552; 34.768211657628
  מפת מיקום  מפה מפורטת   (למפת גוש דן מוגדלת) רחוב הלוחמים(למפת גוש דן רגילה) רחוב הלוחמים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רחוב הלוחמים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רחוב הלוחמים  he tabBackground:;tabBorder:#aaa;defaultTab:0;
 
רחוב הלוחמים הוא רחוב ראשי ומרכזי בעיר חולון. הוא מתחיל במחלף וולפסון ומסתיים בכיכר הלוחמים (מעגל התנועה הגדול בישראל). הרחוב משתייך לציר אורכי שמתחיל ממחלף וולפסון ומסתיים במחלף חולון מזרח.
ברחוב זה שוכנים אתרים מרכזיים וחשובים, ובהם בית החולים וולפסון, משרד הרישוי, קאנטרי חולון, אצטדיון הלוחמים ועוד. רחוב זה מהווה ציר תחבורה חשוב, מכיוון שהוא מסתעף עם רחוב תל גיבורים בתל אביב בצפון, מחלף וולפסון ממערב ושדרות לוי אשכול ממזרח. כמו כן, רחוב זה הוא מבין צירי התחבורה הציבורית המרכזיים ביותר בחולון כאשר נפח התחבורה הציבורית עולה על 500 אוטובוסים ושירותי תחבורה ציבורית אחרים ביממה לאורך הרחוב. ממול לבית החולים וולפסון שוכן מסוף אוטובוסים שמשרת מעל עשרה קווים עירוניים, פנימיים ובין-עירוניים.
במסגרת התכנית "מהיר לעיר" מתוכנן להיסלל נתיב תחבורה ציבורית לאורך כל הרחוב שעתיד להקל על עומסי התנועה ברחוב. בשנת 2009 סללה עיריית חולון נתיבי אופניים לאורך הרחוב, מהלך זה הוביל לביקורת שלילית מצד התושבים שטענו שנתיב זה מקצר את רוחב המדרכה מה שיוצר סכנה תמידית בקרב הולכי הרגל ברחוב.
הערות שוליים

↑  עיריית חולון, תכנית מתאר מקומית 2030 (עמ' 251)
↑  חולון: תושבי רחוב הלוחמים נגד שביל האופניים, באתר nrg
תפוז דם

| תפוז דם |
| --- | --- |
 מחציתו של תפוז דם, ישראל 2019
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סבוננאים
משפחה:: פיגמיים
סוג:: הדרים
מין:: תפוז
שם מדעי
 Citrus sinensis
תפוז דם הוא מוטציה טבעית של תפוז (ממשפחת פירות ההדר התפוזיים). הפרי בצבע ארגמן, המזכיר בצבעו גוון אדום כדם.
צבע בשר הפרי הכהה הייחודי נובע מהימצאותם של אנתוציאנינים, משפחה של פיגמנטים מפוליפנול המשותפים לפרחים ופירות רבים, אך אינם שכיחים בהדרים.
התרכובת העיקרית שנמצאת בתפוזים אדומים היא קריזנטמין (ציאנידין 3- O גלוקוזיד).
בשר הפרי מפתח את צבעו האדום האופייני כאשר הפרי מתפתח ומבשיל בטמפרטורות נמוכות במהלך הלילה.
לתפוזי דם טעם ייחודי בהשוואה לתפוזים אחרים, ולעיתים ניתן לזהות בהם תווי טעם הדומים לטעמו של פרי הפטל בנוסף לתווי טעמי ההדרים הרגילים.
הפיגמנטים האנתוציאנינים של תפוזי הדם מתחילים להצטבר בבועיות בשוליים של פלחי התפוז, וממשיכים להצטבר באחסון קר לאחר הקטיף.
גוון אדום כהה יופיע לעיתים גם בקליפת תפוז הדם. קליפת תפוז הדם עבה יחסית ולעיתים פחות נוחה לקילוף מתפוזים אחרים.
תפוז הדם הוא מוטציה טבעית של התפוז, אשר הוא עצמו תוצר של רביית כלאיים, כנראה מהכלאה של פומלה ומנדרינה.
גידולם נפוץ באיטליה. לתפוזי הדם של סיציליה: arancia rossa di Sicilia (הכתום אדום של סיציליה) יש מעמד גאוגרפי מוגן.
בקהילה האוטונומית ולנסיה התגלו תפוזי דם במחצית השנייה של המאה ה-19.
זנים

שלושת הסוגים הנפוצים ביותר של תפוזי דם הם 'טרוקו' (במקור מאיטליה), 'סנגווינלי' (במקור מספרד), וה'מורו', המגוון החדש ביותר מבין השלושה.
סוגים אחרים פחות נפוצים כוללים 'מלטזית', 'קנפור', 'וושינגטון סנגווין', 'אדום רובי', 'סנגוינה דובל פינה', 'דלפינו', 'ולנסיה אדומה', 'בוריס דם ולנסיה', 'ווקארו' ועוד. סוג ה'מלטז' ידוע כמתוק ביותר.
בעוד שצבעם האדום של כל תפוזי הדם נובע מפיגמנטים, בסוגים: נאבי קארה קארה ונגיניה סנגיניוס, בפיגמנטציה מבוססת על ליקופן, ולא על אנתוציאנינים כמו בשאר סוגי תפוזי הדם.
זנים > מורו

מוצא: סיציליה.
מקור: על פי ההערכה, מקורו של זן המורו בתחילת המאה ה-19 באזור גידול ההדרים סביב לנטיני (במחוז סירקוזה בסיציליה) כמוטציה של זן תפוז הדם "סנגווינלי מוסקטו".
מועד הבשלה: דצמבר – ינואר.
תכונות: פרי בגודל בינוני–קטן, צורתו כדורית מאורכת. הקליפה דקה, מעט מחוספסת, מתקלפת בקלות וצבעה כתום – אדום כהה, עוצמת הפיגמנטציה בקליפה תלויה במזג אוויר. המורו הוא "תפוז דם עמוק", כלומר צבעו של בשר הפרי נע בין כתום עם נגיעות של צבע אדמוני, ועד צבע ורמיליון, ארגמן עז, עד כמעט שחור. סוג זה הוא הצבעוני ביותר מתפוזי הדם, עם פרי בצבע אדום עמוק וקליפה עם סומק אדום בוהק. הטעם חזק יותר והארומה עזה יותר מתפוז רגיל. לפרי טעם מתוק עם שמץ של טעמי פטל.
הציפה מיצית, בגוון אדום – ארגמן כהה, כאשר מזג אוויר קר וקיימת צבירה רבה של אנתוציאנין.
האיכות פנימית מעולה והטעם מלווה בארומה יינית. הפרי מועט חרצנים. העץ בגובה בינוני, הפוריות טובה ויציבה, ישנה שונות בגודל, בצורה ובצבע הקליפה בין הפירות השונים על אותו העץ.
תפוז זה בעל טעם מר יותר מהסוגים 'טרוקו' או 'סנגווינלי'.
זנים > טרוקו

מוצא: סיציליה.
מקור: מוטציה של תפוז דם סנגווינלו.
מועד הבשלה: ינואר.
תכונות: הפרי בגודל בינוני–גדול, צורתו עגולה עם צוואר קטן בקצה הפרי. הקליפה דקה, חלקה ומבריקה, מתקלפת בקלות, וצבעה כתום – אדום. הציפה מיצית עם גוון אדום בהיר, הטעם משובח בשל איזון טוב ביחס סוכר/חומצה. הפרי חסר חרצנים. העץ גדול ורחב. הפוריות בינונית, הפרי נשמר היטב על העץ אך מאבד מאיכותו הפנימית.
נראה כי השם 'טרוקו' נגזר מקריאת פליאה שיצאה מפיו של החקלאי שגילה את הפרי הזה. הטרוקו נחשב לטעים והמתוק ביותר מבין שלושת הסוגים.
זהו סוג תפוז הדם הפופולרי ביותר באיטליה. הוא מכונה "תפוז חצי-אדום", מכיוון שבבשר הפרי אין פיגמנטציה אדומה מודגשת וכהה כמו בזנים האחרים, מורו וסנגווינלי.
הטרוקו הוא אחד התפוזים הפופולריים ביותר בעולם בגלל עסיסיותו ומתיקותו (יחס בריקס לחומצה הוא בדרך כלל מעל 12.0). יש לו תכולת ויטמין C הגבוהה ביותר מבין כל זני התפוזים הגדלים בעולם, בעיקר בגלל האדמה הפורייה שמקיפה את הר הגעש אטנה, וקל לקלף אותו. תפוזים מזן טרוקו הם גם נטולי חרצנים.
אוסף מגוון ההדרים של ריברסייד באוניברסיטת קליפורניה התווה שלושה בני-זן של טרוקו.
טרוקו דבש, אשר נתרם לאוסף במקור על ידי רוברט ברם מלינדזי, קליפורניה, הוא פרי בינוני עד גדול, ובו מעט חרצנים, או ללא חרצנים כללי.
טרוקו מס' 7, ידוע בטעמו, אך יש לו גוון בעל מעט צבע עד ללא צבע כללי.
טרוקו תרמי נתרם על ידי אדם מהמשתלה התרמית בטרמל, קליפורניה.
זנים > סנגווינלי

מוצא: ספרד.
מקור: מוטציה טבעית מהזן Fina Double.
מועד הבשלה: ינואר – פברואר.
תכונות: תפוז הסנגווינלי שנקרא גם סנגווינלו נתגלה בספרד בשנת 1929, באלמרה באזור קסטלון.
הפרי בגודל בינוני–קטן, צורתו עגולה אליפטית. הקליפה מבריקה, דקה מעט מחוספסת, ההתקלפות בינונית והצבע החיצוני כתום – ארגמן, תלוי במזג האוויר. הציפה מיצית, רכה, הצבע הפנימי אדום (תלוי ברמת הפיגמנטציה של האנתוציאנין). הטעם חמוץ – מתוק כאופייני לתפוזי דם עם ארומה יינית. הפרי מועט חרצנים. העץ בגודל בינוני, חזק. הפוריות גבוהה ויציבה.
מאפייניו דומים לאלו של תפוז הדם מזן המורו.
הפרי נשמר על העץ מבלי לאבד את איכותו. כאשר הוא גדל בחצי הכדור הצפוני, הוא מבשיל בפברואר, אך הוא יכול להישאר על עצים שלא נקטפו עד אפריל. הפירות יכולים להישאר טובים עד סוף מאי. הקליפה לרוב דקה בצבע צהוב בהיר עם גוון אדום מעט. פנים התפוז בצבע כתום עם פסים מרובים בצבעי אדום.
היסטוריה ורקע

ישנן שתי סברות למוצאם של תפוזי הדם:
על פי הגרסה הראשונה מוצאם מסין ומשם הגיעו לאזור הים התיכון.
על פי הגרסה השנייה מוצא הפרי ממלטה או סיציליה, מכיוון שרוב אזורי הגידול הם בארצות ים התיכון.
מה שתומך בהשערה שמקורם של תפוזי הדם הוא בדרום הים התיכון, הן עדויות לכך ששם גדלו תפוזי דם מימי המאה ה-18.
האנתוציאנינים – קבוצת פיגמנטים מסיסים במים הנמצאים במגוון רחב של שיחים, פירות ופרחים אשר תחום הצבעים שלהם נע בין וורוד לכחול, מעניקים לתפוזים את הצבע האדמוני הבולט שלהם – מתפתחים רק כאשר הטמפרטורות נמוכות בלילה, כמו במהלך הסתיו והחורף הים תיכוניים.
העונה של תפוזי דם הגדלים מלאכותית בארצות הברית היא לרוב מדצמבר עד מרץ (טקסס), ומנובמבר עד מאי (קליפורניה).
תזונה

מיץ מתפוזי דם עשוי להיות מעט חמצמץ, בעוד שמיץ מחלק מסוגי תפוזי הדם יכול להיות מתוק יותר ועדיין לשמור על הטעם האופייני לתפוזי הדם. התפוזים יכולים לשמש גם כדי ליצור ריבה, וגרידת קליפת התפוז יכולה לשמש לאפייה. סלט פופולרי בסיציליה במיוחד במהלך החורף, מיוצר עם תפוזי דם חתוכים, חתיכות של שומר פשוט חתוך ושמן זית. התפוזים האלו משמשים גם ליצירת ג'לאטו, סורבה וסודה איטלקית.
תפוזי דם גולמיים הם מקור עשיר (20% או יותר מהערך היומי המומלץ) של ויטמין C וסיבים תזונתיים, ומקור מתון לחומצה פולית (15% DV), ללא תוספי מיקרונים אחרים בתוכן משמעותי.
הפיגמנטים מרוכזים במוהל חללית התא באפידרמיס והם בעצם מולקולות פשוטות הבנויות מגליקוזידים שהם תרכובות סוכרים עם אנתוציאנינים. לאנתוציאנינים חשיבות בריאותית גדולה כנוגדי חמצון ובמניעת מחלות לב וסרטן.
גלריה

תפוז דם בשל, לא קלוף
פרוסת עוגת תפוז דם הפוכה
צנצנות של מרמלדת תפוז דם
גרופר תפוזזה, משקה מוגז אורגני המבוסס על תפוז דם ודומדמניות
הערות שוליים

↑  Paolo, Rapisarda; Fabiana, Fanella; Emanuele, Maccarone (2000). "Reliability of Analytical Methods for Determining Anthocyanins in Blood Orange Juices". J. Agric. Food Chem. 48 (6): 2249–2252. doi:10.1021/jf991157h. PMID 10888531.
↑  Felgines, C.; Texier, O.; Besson, C.; Vitaglione, P; Lamaison, J.-L.; Fogliano, V.; Scalbert, A.; Vanella, L.; Galvano, F. (2008). "Influence of glucose on cyanidin 3-glucoside absorption in rats". Mol. Nutr. Food Res. 52 (8): 959–64. doi:10.1002/mnfr.200700377. PMID 18646002.
1 2  McGee, Harold (2004). On food and cooking: the science and lore of the kitchen. New York: Scribner. pp. 376. ISBN 0-684-80001-2.
↑  Nicolosi, E.; Deng, Z. N.; Gentile, A.; La Malfa, S.; Continella, G.; Tribulato, E. (2000). "Citrus phylogeny and genetic origin of important species as investigated by molecular markers". Theor. Appl. Genet. 100 (8): 1155–1166. doi:10.1007/s001220051419.
↑  "IGP Arancia Rossa di Sicilia: Territory". IGP Arancia Rossa di Sicilia. אורכב מ-המקור ב-2011-07-22. נבדק ב-2010-12-28.
↑  Besó Ros, Adrià (2016). Horts de tarongers. La formació del verger valencià (בValencian). Valencia: Institució Alfons el Magnànim. p. 144. ISBN 978-84-7822-686-3.
1 2 3  Reuther, Walter; Batchelor, Leon Dexter; Webber, Herbert John (בינואר 1967). "Horticultural Varieties of Citrus". Citrus Industry: Crop Protection. Volume I: History, World Distribution, Botany, and Varieties (Rev. ed.). University of California. ISBN 0-931876-24-9. {{cite book}}:  (עזרה)
↑  Russo, Susan (28 בינואר 2009). "Blood Oranges: Change You Can Believe In". Kitchen Window. National Public Radio. {{cite web}}:  (עזרה)
↑  Siebert, T. "Blood oranges". Center for Visual Computing. נבדק ב-2010-12-28.
↑  "Orange Varieties". Innvista. אורכב מ-המקור ב-2010-12-05. נבדק ב-2011-01-10.
↑  "Pigmented Oranges". VioVi. נבדק ב-2011-01-10.(הקישור אינו פעיל, July 2017)
↑  "Bud mutations in persimmon". HortNET. אורכב מ-המקור ב-29 בספטמבר 2011. {{cite web}}:  (עזרה)
↑  "Types of Oranges – Blood, Navel, Valencia". Sunkist Growers, Incorporated. אורכב מ-המקור ב-20 בינואר 2011. נבדק ב-20 במאי 2010. {{cite web}}:  (עזרה)
1 2  ד"ר ניר כרמי, תפוזים דמיים, באתר מינהל המחקר החקלאי – מכון וולקני, ‏2014
↑  "Gourmet Sleuth: Blood Oranges". Gourmet Sleuth. נבדק ב-2011-01-10.
↑  McClellan, Marisa. "Blood Orange Marmalade". Food In Jars. נבדק ב-2011-01-12.
↑  "Il Forno: A winter salad: Sicilian Fennel and Orange Salad". typead. נבדק ב-2011-01-10.
↑  "Blood Orange Gelato". Martha Stewart. נבדק ב-2011-01-10.
↑  "Blood Orange Sorbet Recipe". Epicurious. נבדק ב-2011-01-10.
↑  "Wegmans Frizzante European Soda, Blood Orange". Wegmans. אורכב מ-המקור ב-2011-07-24. נבדק ב-2011-01-10.
↑  "Blood orange nutrients". P-O-P Interactive, Inc. אורכב מ-המקור ב-2011-03-15. נבדק ב-2010-12-28.
פרי טרם הבשלתו של תפוז דם מזן מורו - 7 חודשים מפריחתו
כוס עם מיץ מתפוזי סנגונלו
טימי באוורס

| --- | --- |
אין תמונה חופשית
 לידה:  9 בינואר 1982 (בן 43) מילווקי שבויסקונסין, ארצות הברית
 עמדה:  רכז, קלע
 גובה:  1.88 מטר
 מכללה:  אוניברסיטת מיסיסיפי
 דראפט:  (לא נבחר), 2004
 קבוצות כשחקן
 2004–2005   2005–2006   2006–2009   2009–2011   2011–2013   2013-2014   2015   2016-2017   2017-2018   2018-2020:  לאשוויל אלטיטיוד  מכבי גבעת שמואל  הפועל ירושלים   יובקזרטה באסקט   רייר ונציה   טורינו   קורויבוס   ארורה יזי   פאלקאנסטרו ביאלה   אנדראה קוסטה אימולה
 הישגים כשחקן
 אליפות ליגת הפיתוח (2004)  שחקן העונה של ליגת העל (2006)  גביע המדינה (2007, 2006)  מצטיין גביע ווינר סל (2008)
 
טימותי ג'רמיין באוורס (באנגלית: Timothy Jermaine Bowers; נולד ב-9 בינואר 1982 במילווקי, ויסקונסין) הוא כדורסלן עבר אמריקאי, ששיחק בעמדות הרכז והקלע.
קריירה

באוורס החל את הקריירה באוניברסיטת מיסיסיפי ושיחק לצד מריו אוסטין, ששיחק בהפועל ירושלים.
לאחר כשנתיים עבר לאוניברסיטת סנטה קלרה, בתקופה זו זכה בתואר מלך החטיפות של הליגה ונבחר לחמישיית העונה.
בעונת 2004/2005, עבר לאשוויל אלטיטיוד וזכה באליפות ליגת הפיתוח של ה-NBA, בקיץ של אותה השנה שיחק במדי פיניקס סאנס בליגת הקיץ של ה-NBA.
עם סיום לימודיו נרשם לדראפט ה-NBA‏, אך לא נבחר.
בעונת 2005/2006, חתם בקבוצת מכבי גבעת שמואל וסייע לקבוצה להישאר בליגת העל בכדורסל כשסיים עם ממוצעים של 21 נקודות, 5 ריבאונדים ו-3 אסיסטים למשחק.
בעונת 2006/2007, חתם בקבוצת הפועל ירושלים וזכה עמה פעמיים בגביע המדינה בכדורסל ובגביע ווינר סל.
בעונת 2009/2010, חתם בקבוצת יובקזרטה באסט, ששיחקה בליגת העל האיטלקית.
בעונת 2011/2012, חתם בקבוצת רייר ונציה.
בעונת 2013/2014, חתם בקבוצת הכדורסל טורינו.
בחודש פברואר 2015, חתם בקבוצת קורויבוס מליגת הכדורסל היוונית השנייה.
בעונת 2016/2017, חתם בקבוצת ארורה יזי מליגת הכדורסל האיטלקית השנייה.
בעונת 2017/2018, חתם בקבוצת פאלקאנסטרו ביאלה וסיים עם ממוצעים של 13.1 נקודות, 4.9 ריבאונדים ו-3.5 אסיסטים למשחק.
בעונת 2018/2019, חתם בקבוצת אנדראה קוסטה אימולה.
תארים

אליפות ליגת הפיתוח (1): 2004/2005
גביע המדינה (2): 2007/2008,2006/2007
גביע ווינר סל (1): 2008/2009
הערות שוליים

↑  משה לוי, ‏הרכז האמריקני טימי באוורס חתם בגבעה, באתר ONE‏, 4 באוגוסט 2005
↑  טימי באוורס חתם בהפועל ירושלים, באתר nrg
↑  גילעד פולדש, ‏טימי באוורס: מקווה שזה המשחק האחרון בנהריה, באתר ONE‏, 4 במאי 2009
↑  הפועל ירושלים מחזיקת גביע ווינר 2008/09, באתר ‏מאקו‏, 16 באוקטובר 2008
↑  "לעולם לא אשכח את ההפסד הזה, עד היום אני חושב עליו", באתר www.israelhayom.co.il
עמיחי אברהמס

| --- | --- |
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד 71  מפקד גדוד 198 (קורס מפקדי טנקי מרכבה)  מפקד חטיבה 8  מפקד חטיבת אגרוף הברזל  מפקד המרכז לאימונים באש  נציג צה"ל ברומניה, בולגריה ואוקראינה  קצין אג"ם גיס 479 (הגיס הצפוני)  מבקר זרוע היבשה
 פעולות ומבצעים
   מלחמת לבנון השנייה
 
עמיחי אברהמס (נולד ב-12 במאי 1968) הוא קצין בצה"ל במילואים בדרגת אלוף-משנה. אשר כיהן כמפקד חטיבה 8, חטיבת אגרוף הברזל ומבקר זרוע היבשה.
ביוגרפיה

אברהמס נולד וגדל במושב בני דרום. בשנת 1986 התגייס לצה"ל לחיל השריון. לאחר שהועלה לדרגת סא"ל מונה למפקד גדוד 71. בשנים 1999–2001 פיקד על גדוד 198 (קורס מפקדי טנקי מרכבה). לאחר מכן, בשנים 2001–2003 מונה למפקד חטיבה 8 בדרגת אלוף-משנה. בהמשך, בשנים 2004–2007 מונה למפקד חטיבת אגרוף הברזל (חטיבה 205, לשעבר חטיבה 514), ובמקביל, למפקד המרכז לאימונים באש. בין השנים 2008–2011 שירת כקצין אג"ם גיס 479 (הגיס הצפוני). בין השנים 2011–2014 כיהן כנציג צה"ל ומערכת הביטחון ברומניה, בולגריה ואוקראינה. לאחר שחרורו משירות קבע, מונה בשנת 2017 למבקר זרוע היבשה עד סוף שנת 2019.
הערות שוליים

↑  אמיר בוחבוט, משהו מפריע לצה"ל באמצע היוגה, באתר nrg
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
ג'סיקה זור

| --- | --- |

ג'סיקה זור, 2015
 לידה:  31 במרץ 1985 (בת 39) מנאומסן, ויסקונסין, ארצות הברית ארצות הברית
 מדינה:  ארצות הברית 
 תקופת הפעילות:  מ-2003 
 מקום לימודים:  תיכון מנומוניי פולס 
 בן או בת זוג:  אד וסטוויק (2008–2013) 
 מספר צאצאים:  1
 פרופיל ב-IMDb
 
ג'סיקה קארן זור (באנגלית: Jessica Karen Szohr; נולדה ב-31 במרץ 1985) היא שחקנית ודוגמנית אמריקאית. זור מוכרת בעיקר בשל תפקידה בסדרת הטלוויזיה "אחת שיודעת", בתפקיד ונסה אברהמס.
ביוגרפיה

זור נולדה במנאומסן, ויסקונסין להורים ממוצא הונגרי ואפרו אמריקאי. כשהייתה בת 17 הוריה התגרשו. היא הבכורה מתוך חמישה ילדים (מייגן, דניאלה, ניק וסאדי). בתקופת התיכון היא שיחקה כדורגל, הייתה חברה במועצת התלמידים ולקחה חלק בקבוצת המעודדות.
קריירה > דוגמנות

בגיל 6 החלה זור לדגמן והקמפיין הגדול הראשון שלה היה בגיל 10 בפרסומת לחברת קוואקר, ולאחר מכן הופיעה במודעות פרסום של חנות הכלבו "קוהל'ס", שהיא רשת הקמעונאות הגדולה ביותר בארצות הברית.
כשהתבגרה החלה זור להתפרסם מעבודתה. בין היתר, היא דגמנה לחברת התיקים "ג'אנספורט", לחברות תכשיטים ולחברות מזון ושתייה. בין היתר הופיעה בעיתון האופנה Seventeen. לאחר מכן היא דגמנה ל"מארק ג'ייקובס" ול"שאנל". גם החברות הידועות "דיזל" ו"גוצ'י" הביעו בה התעניינות, אך זו סירבה להם מפני שקיבלה את התפקיד ב"אחת שיודעת" ולוח הזמנים שלה היה אינטנסיבי ועמוס.
קריירה > משחק

כשהייתה בת 18, החלה ג'סיקה לשחק. היא הופיעה בסדרת : "אשתי והילדים", "אחיות או לא להיות", "דרייק וג'וש", "כל כך רייבן", "מה עובר על בריאן" ו"CSI: Miami".
בשנת 2007, קיבלה תפקיד בסדרה "אחת שיודעת", בה היא משחקת את ונסה אברהמס. שיחקה גם בסרט "אהבה, חתונה, נישואין" את אחותה של אווה, וגיסתו של צ'ארלי.
בשנת 2009 שיחקה בקומדיה "מעודדים צמודים" של וויל גלאק. בשנת 2011 הופיעה בוידאו קליפ לשירם של הצמד האנגלי הרטס "Sunday", בשנת 2013 הופיעה בקליפ לשירה של טיילור סוויפט "22", בשנת 2014 בקליפ לשירם של ההרכב A Great Big World ‏"Already Home", ובשנת 2016 השתתפה בגרסה המחודשת של בלאק אייד פיז לשירם "Where's the Love?".
בשנת 2013 השתתפה בדרמת הפשע "מהלך גורלי" (אנ'), לצד ניקי ריד, ובסרט "Brightest Star" לצד כריס לואוול. בשנת 2014 החלה לשחק בסדרת הטלוויזיה "ממלכה", שיחקה בקומדיה הרומנטית "סטוץ כפול" לצד מיילס טלר, והשתתפה בסרט הפשע "אקדח 10 מ"מ". בשנת 2015 שיחקה בסדרת הדרמת פשע "סיבוכים" של רשת USA Network, בגילום דמותה של גרטשן פולק, אחות אשר עובדת לצד ג'ון.
חיים אישיים

בשנים 2008–2013 הייתה זור בת זוגו של אד וסטוויק, ששיחק לצידה בסדרה אחת שיודעת.
כיום היא נמצאת בזוגיות עם שחקן ההוקי הקנדי בראד ריצ'רדסון, ולהם בת שנולדה בינואר 2021.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | הדוד נינו | M.C |  |
| 2009 | מעודדים צמודים | קיירה |  |
| 2010 | פיראנה 3D | קאת'י דריסקול |  |
| 2011 | אהבה, חתונה, נישואין | שלבי |  |
| 2011 | אין לי מושג איך היא עושה את זה | פאולה |  |
| 2011 | מיליארד סיבות לשוד | סשה גיבס |  |
| 2012 | Hirokin | אורנג' |  |
| 2012 | Art Machine | קסנדרה מון |  |
| 2012 | Love Bite | ג'וליאנה |  |
| 2013 | מהלך גורלי | בוני |  |
| 2013 | לדפוק התמחות | מארילנה |  |
| 2013 | Brightest Star | ליטה מרקוביץ |  |
| 2014 | House at the End of the Drive | קריסטה |  |
| 2014 | 10 Cent Pistol | צ'לסי |  |
| 2014 | סטוץ כפול | פאייזה |  |
| 2015 | Club Life | טניה |  |
| 2015 | טד 2 | אליסון |  |
| 2020 | Clover | אנג'י |  |
| TBA | All-Star Weekend | אבי |  |
| TBA | The Best Worst Christmas Ever |  |  |
| TBA | Reapers Night | קנדיס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | אשתי והילדים | די.ג'יי | פרק: "Not So Hostile Takeover" |
| 2004 | אחיות או לא להיות | ליז | פרק: "Lunar Eclipse of the Heart" |
| 2004 | דרייק וג'וש | TBA | פרק: "Two Idiots and a Baby" |
| 2004 | ג'ואן מארקדיה | ניקי | פרק: "Double Dutch" |
| 2005 | כל כך רייבן | ג'ורדאשה הילטופר | פרק: "The Big Buzz" |
| 2005 | The Reading Room | דאיבה | סרט טלוויזיה של הולמרק |
| 2007 | Somebody Help Me | ניקול | סרט טלוויזיה של BET |
| 2007 | מה עובר על בריאן | לורה | 6 פרקים |
| 2007 | CSI: מיאמי | סמנת'ה באריש | 3 פרקים |
| 2012–2007 | אחת שיודעת | ונסה אברהמס | תפקיד ראשי (עונות 4–1) תפקיד אורח (עונה 6); 83 פרקים |
| 2013 | גברים בעבודה | ג'ני | פרק: "Long Distance Tyler" |
| 2014 | Lucky in Love | מירה סימון | סרט טלוויזיה של הולמרק |
| 2015 | סיבוכים | גרטשן פולק | תפקיד ראשי; 10 פרקים |
| 2015 | ממלכה | לורה מלווין | 5 פרקים |
| 2015 | CSI סייבר | כרמן לופז / בלייז / אפריל קסטיליה | פרק: "Gone in 6 Seconds" |
| 2017 | טווין פיקס | רנה | 3 פרקים |
| 2018–2017 | חסרי בושה | נסה | 12 פרקים |
| 2019–הווה | האורוויל | טליה קאיילי | תפקיד ראשי; (עונה 2); 14 פרקים |
הערות שוליים

↑  רבקה קלארק, Remember When Jessica Szohr And Ed Westwick Were An Item?, Grazia magazine
| --- | --- |
בקרת זהויות :  BnF: cb16686013g (data)  ISNI: 0000 0000 7138 0478  LCCN: no2009149673  NTA: 392498707  VIAF: 100811169   WorldCat (עם VIAF): 100811169
איתי ורד

| --- | --- |

 לידה:  9 באוגוסט 1972 (בן 52) כפר הס, ישראל 
 מדינה:  ישראל ישראל
 השכלה:  אוניברסיטת תל אביב 
 מעסיק:  טלעד, הערוץ הראשון, רשת 13 
 
איתי ורד (נולד ב-9 באוגוסט 1972) הוא עיתונאי ישראלי, ששימש ככתב מגזין בערוץ 13.